49. ΝΟΜΟΘΕΤ. ΔΙΑΤΑΓΜΑ υπ’ αριθ. 414 της 22/26 Ιαν. 1970 (ΦΕΚ Α΄ 19) Περί διαρρυθμίσεως του φόρου δημοσίων θεαμάτων των κινηματογραφικών επιχειρήσεων. Άρθρ.1.-(Αντικαθίσταται η περίπτ. Γ΄ της παρ. 1 του άρθρ. 1 του Νόμ. 3279/1955 ανωτ. σελ. 160,03). Άρθρ.2.-.1.Η κατά τας κειμένας διατάξεις επιβαλλομένη εισφορά υπέρ της Βασιλικής Προνοίας επί των εισιτηρίων των κινηματογράφων της τέως διοικήσεως Πρωτευούσης και της Θεσσαλονίκης, ορίζεται, από της ισχύος του παρόντος, εις 9,5% επί της εν αυτοίς αναγραφομένης τιμής, μειωμένης κατά τα αφορολόγητα ποσά. Κατ’ εξαίρεσιν η εισφορά αυτή ορίζεται εις 0,20 δραχμές δι’ εισιτήρια κινηματογράφου ων η τιμή μετ’ αφαίρεσιν των αφορολογήτων ποσών δεν υπερβαίνει τας 5 και 0,40 δραχμάς, εφ’ όσον αύτη δεν υπερβαίνει τας δραχ.7. 2. Εφ’ όσον το προκύπτον ποσόν της εισφοράς καταλήγει εις κλάσμα δεκαλέπτου τούτο, εάν είναι μέχρι του ημίσεος του δεκαλέπτου, αμελείται, εάν δε είναι ανώτερον του ημίσεος αποστρογγυλούται εις δεκάλεπτον. Άρθρ.3.-(Κατηργήθη δια του άρθρ. 3 Νόμ. 41/1975, κατωτ. αριθ. 56. Έναρξις ισχύος του Νόμ. 41/1975 μετά τριάκοντα ημέρας από της δημοσιεύσεώς του δια της Εφημερίδος της Κυβερνήσεως). 